Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 317/12/7713	Vranov nad Topľou, 17.1.2014
EEČ : 2-61-13-2014

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 14.11.2012, spisová značka Pv 317/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinená sa skutku dopustila tým, že dňa 27.05.2011 vo Vranove nad Topľou, uzavrela so spoločnosťou XXXXX XXXXX, zmluvu o úvere XXXXX, ktorej predmetom bolo poskytnutie úveru vo výške 350,00.- €, ktorý sa podpisom zmluvy zaviazala splácať mesačnými splátkami každou po 76,00.- € po dobu ôsmych mesiacov, počnúc dňom 24.06.2011, čo avšak po prevzatí poskytnutého jej úveru už neurobila, splátky úveru riadne nesplácala, pričom zmluvu o úvere uzavrela po tom, čo v snahe získať tento úver do žiadosti o poskytnutie úveru uviedla nepravdivé údaje o výške svojich mesačných výdavkov, kde zamlčala, že v tom čase splácala pôžičku ktorú jej poskytla jej sestra a úver poskytnutý jen  XXXXX XXXXX XXXXX, čo boli údaje rozhodné pre posúdenie splnenia podmienok na poskytnutie úveru a jeho splácanie, čím týmto konaním pre spoločnosti XXXXX XXXXX XXXXX,  spôsobila škodu vo  výške 350,00.- €. 

Uznesením prokurátora Okresnej prokuratúry Vranov nad Topľou zo dňa 14.11.2012, spisová značka Pv 317/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
 Uznesením prokurátora Okresnej prokuratúry vo Vranove nad Topľou sp. zn. Pv 317/12/7713-12 zo dňa 14.11.2012, bolo podľa § 216 ods. 1) Trestného poriadku podmienečne zastavené trestné stíhanie obvinenej XXXXX XXXXX v XXXXX vykonávané pre prečin úverového podvodu podľa § 222 ods. 1) Trestného zákona na tom skutkovom základe, že obvinená dňa 27.05.2011 vo Vranove nad Topľou, uzavrela so spoločnosťou XXXXX XXXXX, zmluvu o úvere XXXXX ktorej predmetom bolo poskytnutie úveru vo výške 350,00.- €, ktorý sa podpisom zmluvy zaviazala splácať mesačnými splátkami každou po 76,00.- € po dobu ôsmych mesiacov, počnúc dňom 24.06.2011, čo avšak po prevzatí poskytnutého jej úveru už neurobila, splátky úveru riadne nesplácala, pričom zmluvu o úvere uzavrela po tom, čo v snahe získať tento úver do žiadosti o poskytnutie úveru uviedla nepravdivé údaje o výške svojich mesačných výdavkov, kde zamlčala, že v tom čase splácala pôžičku ktorú jej poskytla jej sestra a úver poskytnutý jen  XXXXX XXXXX, čo boli údaje rozhodné pre posúdenie splnenia podmienok na poskytnutie úveru a jeho splácanie, čím týmto konaním pre spoločnosti XXXXX XXXXX XXXXX,  spôsobila škodu vo  výške 350,00.- €. 

 Vyššie uvedená skúšobná doba uplynula dňa 11.12.2013.

 V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvinenú počas trvania  skúšobnej  doby  a  to  z miesta  jej  trvalého  bydliska,  Obvodného  oddelenia  PZ XXXXX a Obvodného úradu XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinená počas  skúšobnej doby viedla riadny život a jej správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ XXXXX a Obvodného úradu XXXXX XXXXX vyplýva, že obvinená nemá žiadny záznam zo šetrenia pre spáchanie závažného priestupku a nevedie sa voči nej ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

	Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor